DE DISCIPLINA ET STUDIO LITTERARUM 

 LATINARUM. 



SCRIPSIT 

 C. E. ZEDRITZ. * 



Quicumque publice docendi munus aditurus est, illius esse mihi quidem 

 videtur sic scholas habendi facere initium, ut primum omnium declaret et 

 ostendat, quam ipse artis ejus, in qua elaborabit, vim et naturam esse 

 existimet, et quomodo tractare earn et tradere constituent. Quod cum in 

 quavis arte jure postuletur, turn vero in litteris Romanorum minime potest 

 remitti: quarum studia et pristinis ternporibus non semper sunt eodem 

 prorsus modo aut concepta aut instituta aut culta denique, et hac maxime 

 aetate tanta opinionum varietate ac repugnantia eruditorum etiam hominum 

 animos distrahunt. Dum enim hinc docti homines antiquitatis admiratores 

 veterem omnem dignitatem locumque pristinum litteris antiquis servatum vel 

 potius restitutum volunt, illinc alii eorumque non pauci eruditi, quum vi- 

 deantur sibi animadvertere litteris illis esse patronoruin immoderatione ali- 

 quantum laudis adfictum, elevare eas conantur iisque etiam illam abjudicatam 

 cupiunt virtutem, quae non potest esse externa et adventicia, sed insita est 

 atque innata nec umquam interitura. Quae cum ita sint, oportet eum, qui 

 illarum disciplinam traditurus erit, in ipsis docendi initiis profiteri, ipse quid 

 sentiat de variis illis opinionibus rationibusque diversis et illarum utras probet 



* Haec sunt ex oratione ea, qua Eloquentiae et Poesis Professoris raunus die VI ante Calendas 

 Novembres MDCCCLIII Upsaliae auspicatus est. 



49 



